Pyras (miestas)
Pyras (angl. Pierre) – miestas Jungtinėse Amerikos Valstijose, Pietų Dakotos centre, Misūrio upės kairiajame krante. Valstijos sostinė. 2020 m. JAV gyventojų surašymo duomenimis, mieste gyveno 14 091 gyventojų (antra pagal mažumą JAV valstijos sostinė). Regiono prekybos centras. Turizmas, žemės ūkis: galvijai, kiaulės, kviečiai, kukurūzai, saulėgrąžos, avižos, sojos pupelės, sorgai, vystoma maisto pramonė. Vietovėje populiari žvejyba, gausu poilsio zonų. Į pietryčius nuo miesto yra Žemutinio Brulio bei Varnų Upės indėnų rezervacijos, šiaurės vakaruose yra Šajenų Upės indėnų rezervacija. Yra oro uostas, viešoji biblioteka, muziejus, akvariumas. Hjuso apygardos administracinis centras.